Vegna fréttar sinnar síðastliðinn föstudag um að Síldarvinnslan hefði beðið Samherja um ráð um hvernig blekkja ætti veiðiheimildir út úr Grænlendingum , hefur Fréttablaðið áréttað að ekki hafi verið átt við að Síldarvinnslan eða samstarfsmaður og –félög fyrirtækisins á Grænlandi hafi áformað að blekkja þarlend stjórnvöld . Þetta hafi átt við um aðra aðila . Vísað er í útskýringar Henriks Leth , samstarfsmanns Síldarvinnslunnar á Grænlandi og stjórnarformanns Polar Seafood , í grænlenska blaðinu Sermitsiaq um að á þessum tíma hafi margir útlenskir aðilar með Grænlendinga sem leppa reynt að ná aflaheimildum í vaxandi markílveiðum Grænlendinga . Síldarvinnslan sendi frá sér tilkynningu eftir að fréttin birtist í Fréttablaðinu á föstudaginn . Þar kom fram að fréttin væri algjörlega röng . Framkvæmdastjóri Síldarvinnslunnar greindi frá því í samtali við mbl.is sama dag að snúið hefði verið út úr tölvupósti sem fréttin var unnin upp úr og að aldrei hefði staðið til að blekkja neinn .